CELEX: C2006/086/30
Language: da
Date: 2006-04-08 00:00:00
Title: Sag C-79/06: Sag anlagt den  10. februar 2006  af Kommissionen for De Europæiske Fællesskaber mod Den Franske Republik

8.4.2006   
            
            
               DA
            
            
               Den Europæiske Unions Tidende
            
            
               C 86/16
            
         Sag anlagt den 10. februar 2006 af Kommissionen for De Europæiske Fællesskaber mod Den Franske Republik
   (Sag C-79/06)
   (2006/C 86/30)
   Processprog: fransk
   Ved De Europæiske Fællesskabers Domstol er der den 10. februar 2006 anlagt sag mod Den Franske Republik af Kommissionen for De Europæiske Fællesskaber ved M. Heller, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Den Franske Republik har tilsidesat sine forpligtelser i henhold til artikel 228, stk. 1 i traktaten om oprettelse af Det Europæiske Fællesskab, idet den ikke har gennemført de nødvendige foranstaltninger til opfyldelse af dom afsagt af De Europæiske Fællesskabers Domstol den 27. november 2003 i sag C-429/01 (1), hvori Domstolen fastslog, at Den Franske Republik havde gennemført direktiv 90/219/EØF (2) ukorrekt og ufuldstændigt.
            
         
               2)
            
            
               Den Franske Republik tilpligtes at betale Kommissionen for De Europæiske Fællesskaber en tvangsbøde på 168 800 EUR for hver dag, hvormed opfyldelsen af dommen i sag C-429/01 er blevet forsinket, fra den dato, hvor dommen i den foreliggende sag afsiges, indtil den dato, hvor dommen i sag C-429/01 er opfyldt, hvilket beløb indsættes på kontoen for »Det Europæiske Fællesskabs egne indtægter«.
            
         
               3)
            
            
               Den Franske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Den Franske Republik burde straks efter afsigelsen af Domstolens dom have iværksat den nødvendige lovgivningsprocedure og vedtaget de ændringer, som var nødvendige for at efterkomme direktiv 90/219/EØF.
   Der er imidlertid indtil dags dato — hvor der er forløbet fjorten år siden udløbet af fristen for direktivets gennemførelse og endda henholdsvis ti og syv år siden udløbet af fristen for gennemførelsen af ændringsdirektiverne samt mere end 2 år efter afsigelsen af Domstolens dom, hvori traktatbruddet fastslås — stadig ikke vedtaget de nødvendige ændringer hverken på lovgivnings- eller administrativt niveau.
   
      (1)  Sml. 2003 I, s. 14355.
   
      (2)  Rådets direktiv 90/219/EØF af 23. april 1990 om indesluttet anvendelse af genetisk modificerede mikroorganismer (GMMO), EFT L 117, s. 1.